**2021-2022 ուսումնական տարում Տավուշի մարզի 2-րդ դասարանում սովորողների ուսումնառության արդյունքների ոչ միավորային գնահատման՝ բնութագրերի ձևանմուշների վերաբերյալ**

**Նախաբան**

Հանրակրթության պետական նոր չափորոշչով սահմանվել է, որ 1–4-րդ դասարաններում և 5-րդ դասարանի 1-ին կիսամյակում իրականացվելու է ոչ միավորային գնահատում, իսկ սովորողների ուսումնառության արդյունքների գնահատման նոր կարգի համաձայն՝ յուրաքանչյուր սովորողի համար որպես կիսամյակի ամփոփում կազմվելու է ուսումնական առաջադիմության բնութագիր բոլոր առարկաներից:

Տավուշի մարզի փորձարկող 2-րդ դասարանի ուսպլանով նախատեսված բոլոր առարկաների վերջնարդյունքների հիման վրա կազմվել են բնութագրերի հնգաստիճան սանդղակներ` որպես օգնություն ուսուցչին:

Յուրաքանչյուր աղյուսակի առաջին սյունակում տրված են տվյալ առարկայի ուսումնական ծրագրով սահմանված թեմաները (ԵՇԱ, Շախմատ, Մաթեմատիկա և այլն) կամ առարկայական չափորոշչով նախատեսված հիմնական հասկացություններն ու ենթահասկացությունները (օր.՝ Մայրենի), իսկ աղյուսակի առաջին տողում ներկայացված են Ա, Բ, Գ, Դ, Ե սյունակները՝ ցույց տալով առարկայական չափորոշչով սահմանված վերջնարդյունքների կատարման աստիճանը 1-ին կիսամյակի համար՝ նվազման կարգով:

Ամեն առարկայի ուսուցիչ կարող է կազմել յուրաքանչյուր սովորողի բնութագիրը՝ հաշվի առնելով հետևյալ սկզբունքները.

* + Պետք է շարժվել վերևից ներքև և հորիզոնական՝ գնալով ձախից աջ (Ա-Ե):
	+ Կարելի է ընտրել որևէ սյունակի նկարագրությունը ամբողջությամբ կամ համադրել հատվածներ տարբեր ձևակերպումներից, քանի որ նույն վերջնարդյունքի կատարման մակարդակների բաժանումը պայմանական է:
	+ Պետք է խուսափել մակարդակների բաժանել երեխաներին, քանի որ քիչ հավանական է, որ որևէ սովորող բոլոր վերջնարդյունքների մասով կապահովի նույն մակարդակը:
	+ Չի կարելի սյունակները համեմատել կամ նույնացնել միավորների (5-միավորային համակարգի կամ 10-միավորային համակարգի աստիճանների հետ):
	+ Բոլոր բնութագրերը կազմվել են դրական շեշտադրմամբ. պետք է բացառել «Չի կարողանում», «Չգիտի», «Դժվարանում է» արտահայտությունները:
	+ Ուսուցիչը կարող է ըստ անհրաժեշտության խմբագրել կամ լրամշակել ձևակերպումները՝ առավել հարմարեցնելով դրանք տվյալ սովորողի ցուցաբերած արդյունքին:
	+ Բնութագիրը պետք է կցել սովորողի անձնական գործին:

**Ցուցումներ բնութագրերի կազմման վերաբերյալ**

Ներկայացված աղյուսակների Ա սյունակում ներկայացված են առարկայի առաջին կիսամյակին ուսուցնավող թեմաների վերջնարդյունքները՝ ձևակերպված բնութագրի ձևով: Սյունակը ներկայացնում է վերջնարդյունքների ապահովման առավելագույն աստիճանը: Հաջորդ սյունակները ներկայացնում են յուրաքանչյուր վերջնարդյունքի ապահովման տարբեր աստիճանները նվազման կարգով: Վերջին՝ Ե սյունակում ներկայացված է վերջնարդյունքի ապահովման նվազագույն աստիճանը:

Ուսուցիչը կարող է յուրաքանչյուր սյունակի բնութագրերին ծանոթանալով՝ ընտրել յուրաքանչյուր երեխայի համար այն ձևակերպումները, որոնք առավելապես համապատասխանում են նրա ուսումնառության արդյունքներին կիսամյակի ավարտին: Այս աշխատանքը կատարելիս ուսուցիչը պետք է հիմնվի ողջ կիսամյակի ընթացքում կիրառած ձևավորող գնահատման արդյունքների (ստուգաթերթերի, համառող գրառումների, ռուբրիկների, դիտարկումների, հայտորոշիչ առաջադրանքների և այլ գործիքների պարբերական կիրառման վերլուծությունների վրա):

Բնութագրերը կարող են կազմվել տարբեր սյունակների բնութագրումներից ընտրված նկարագրություններից՝ ամբողջացնելով սովորողի ամփոփ բնութագիրը տվյալ առարկայից: Նույն տողից միայն մեկ բնութագրիչ կարող է ներառվել կոնկրետ սովորողի բնութագրի մեջ, քանի որ յուրաքանչյուր տողում նկարագրված են նույն վերջնարդյունքի ապահովման տարբեր աստիճանները: Չի բացառվում, որ սյունակներից մեկի բնութագրումները լիովին համընկնեն կոնկրետ սովորողի առաջադիմության արդյունքներին, սակայն առավել հաճախ դա կլինի տարբեր սյունակներից առանձնացված բնութագրիչներից կազմված խճանկար:

**«Շախմատ» առարկայի կիսամյակային ամփոփոիչ բնութագրի ձևանմուշ**

*Կազմեց Նաիրա Մովսիսյանը*

|  |  |  |  |  |  |  |
| --- | --- | --- | --- | --- | --- | --- |
|  | **Թեմաներ** | **Ա** | **Բ** | **Գ** | **Դ** | **Ե** |
| 1. | **Խաղադաշտ**ԴաշտերԳծերՄասեր | **Անվանում է**, **ցույց է տալիս** խաղադաշտի դաշտերը, գծերը, մասերը: Տեղորոշում և գրանցում է դաշտերը: | **Անվանում է**, **ցույց է տալիս** խաղադաշտի գծերը, մասերը, անվանում է լատիներեն տառերը: | **Անվանում է**, **ցույց է տալիս** խաղադաշտի գծերը: | Լսելով անվանումները` **ցույց է տալիս** խաղադաշտի մասերը և գծերը: | Օգնությամբ և հուշումով **ցույց է տալիս** և **անվանում** խաղադաշտը: |
| 2. | **Խաղաքարեր**ԱրքաԹագուհիՆավակՓիղՁիԶինվոր | **Կատարում է տրամաբանված քայլեր** խաղաքարերով` հարձակվում է, ստեղծում է կրկնակի հարված, հսկում է, վերցնում է, շախ է տալիս, մատ է անում, մեկնաբանում է խաղաքարի արժեքը, դերը խաղի ընթացքում:**Թվարկում է** խաղաքարերի մոտավոր արժեքները: | **Կատարում է քայլեր** խաղաքարերով,վերցնում է խաղաքարեր արքայով, շախ է հայտարարում:**Թվարկում է** խաղաքարերի մոտավոր արժեքները: | **Կատարում է քայլեր** խաղաքարերով,վերցնում է խաղաքարեր արքայով:**Թվարկում է** խաղաքարերի մոտավոր արժեքները: | **Անվանում** և **ցույց է տալիս** խաղաքարերը:**Թվարկում է** խաղաքարերի մոտավոր արժեքները: | Օգնությամբ և հուշումով **ցույց է տալիս** և **անվանում** խաղաքարերը: |
| 3. | Շախ | **Սահմանում է** շախը, **շախ է տալիս**, **ցույց է տալիս`** ինչպես պաշտպանվել շախից: | **Սահմանում է** շախը, **շախ է տալիս:** | Կարողանում է շախ տալ: | Նկատում է շախը: | Օգնությամբ և հուշումով նկատում է շախը: |
| 4. | Մատ | **Սահմանում է** մատը, **մատ է անում**, **ցույց է տալիս**` ինչպես պաշտպանվել մատից:**Ստեղծում է** մատ մեկ քայլից: **Ստեղծում է** մատային դիրքեր: | **Սահմանում է** մատը, **մատ է անում**, **ցույց է տալիս**` ինչպես պաշտպանվել մատից:**Ստեղծում է** մատ մեկ քայլից:  | **Սահմանում է** մատը, **մատ է անում**, **ցույց է տալիս**` ինչպես պաշտպանվել մատից: | Նկատում է մատը: | Օգնությամբ և հուշումով նկատում է մատը:  |
| 5. | Պատ, ոչ-ոքիի տեսակները | **Սահմանում է** պատը, ներկայացնում է ոչ-ոքիի տեսակները, **խուսափում է** պատից: | **Սահմանում է** պատը, ներկայացնում է ոչ-ոքիի տեսակները: | **Սահմանում է** պատը: | **Ներկայացնում է** ոչ-ոքիի տեսակները: | Օգնությամբ և հուշումով ներկայացնում է ոչ-ոքին: |
| 6. | Մատ 1 քայլից | **Հասկանում է** իր առջև դրված **խնդիրը**, **կատարում է** տրամաբանված քայլեր:**Ստեղծում է** մատ մեկ քայլից: Պայքարում է ազնիվ: Կառավարում է հույզերը: Հեշտությամբ է կենտրոնանում: Ուշադիր է: Մտածում է արագ:  | **Հասկանում է** իր առջև դրված **խնդիրը**, **կատարում է** տրամաբանված քայլեր:**Ստեղծում է** մատ մեկ քայլից: Պայքարում է ազնիվ: Կառավարում է հույզերը: Կենտրոնանում է հեշտությամբ: Ուշադիր է: | **Հասկանում է** իր առջև դրված **խնդիրը**, **կատարում է** տրամաբանված քայլեր:**Ստեղծում է** մատ մեկ քայլից: Կենտրոնանում է հեշտությամբ: Ուշադիր է:  | **Հասկանում է** իր առջև դրված **խնդիրը**, **կատարում է** տրամաբանված քայլեր:**Ստեղծում է** մատ մեկ քայլից:  | Օգնությամբ և հուշումով **ստեղծում է** մատ մեկ քայլից: |
| 7. | Մատային դիրքերի ստեղծում | **Հասկանում է** իր առջև դրված **խնդիրը**:**Ստեղծում է** մատային դիրքեր բազմաթիվ խաղաքարերով: Մտածում է արագ: Ազատ և հեշտությամբ ստեղծագործում է: Հեշտությամբ է կենտրոնանում: Ուշադիր է: | **Հասկանում է** իր առջև դրված **խնդիրը**:**Ստեղծում է** մատային դիրքեր 3-5 խաղաքարերով: Ստեղծագործում է հեշտությամբ: Հեշտությամբ կենտրոնանում է: Ուշադիր է: | **Հասկանում է** իր առջև դրված **խնդիրը**:**Ստեղծում է** մատային դիրքեր 3 խաղաքարերով: Հեշտությամբ կենտրոնանում է: Ուշադիր է: | **Հասկանում է** իր առջև դրված **խնդիրը**:**Ստեղծում է** մատային դիրքեր 3 խաղաքարերով:  | Օգնությամբ և հուշումով **ստեղծում է** մատային դիրքեր 3 խաղաքարերով:   |